ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-1354/02

υποβολή: Carlos Carnero Gonzlez (PSE) προς την Επιτροπή

(6 Μαΐου 2002)

Θέμα: Θέση της Ευρωπαϊκής Επιτροπής σχετικά με τη χρησιμοποίηση της πυρηνικής ενέργειας στην ΕΕ

Σε δηλώσεις στις οποίες προέβη περί τα τέλη Απριλίου, η Επίτροπος κυρία Λογιόλα ντε Παλάθιο τάχθηκε σαφώς και δημοσίωςπέρ της χρησιμοποίησης της πυρηνικής ενέργειας στην ΕΕ, ώστε να μπορεί η ΕΕ να ανταποκριθεί στις δεσμεύσεις τις οποίες ανέλαβε βάσει του Πρωτοκόλλου του Κυότο. Η Επίτροπος επιβεβαίωνε έτσι προηγούμενες δηλώσεις της επί των οποίων οποφαινόμενοςπέβαλε την από 4ης Φεβρουαρίου 2002 ερώτηση (Επιτροπή-0133/02)(1), η οποία έτυχε λακωνικότατης απαντήσεως, το κείμενο της οποίας, που ελήφθη στις 2 Απριλίου, περιοριζόταν στα εξής: Η θέση της Επιτροπής όσον αφορά την πυρηνική ενέργεια διατυπώνεται στην Πράσινη Βίβλο του Νοεμβρίου 2000, σχετικά με την ενεργειακή επάρκεια. Οι δηλώσεις επί των οποίων αναφέρεσθε πρέπει να θεωρούνται ως δηλώσεις οιουδήποτε Μέλους της Επιτροπής, επί του εν λόγω θέματος. Παρά ταύτα, στον Τύπο δημοσιεύεται σήμερα ότι η αρμόδια επί θεμάτων περιβάλλοντος Επίτροπος, κυρία Μαργκότ Ουόλστρομ, αντιτίθεται προς τηνπέρ της πυρηνικής ενέργειας θέση της κυρίας Ντε Παλάθιο. Οποφαινόμενος συμφωνεί βεβαίως με την κυρία Ουόλστρομ και, ενδεχομένως, και με την πλειοψηφία της κοινής γνώμης.

Κατόπιν των ανωτέρω, ποιά είναι η επίσημη θέση της Ευρωπαϊκής Επιτροπής σχετικά με την πυρηνική ενέργεια: αυτή της κυρίας Ουόλστρομ ή αυτή της κυρίας Ντε Παλάθιο·

(1) ΕΕ C 172 E της 18.7.2002, σελ. 151.

Απάντηση της κας de Palacio εξ ονόματος της Επιτροπής

(28 Μαΐου 2002)

Όπως το Αξιότιμο Μέλος του Κοινοβουλίου αναφέρεται ήδη πολύ σωστά σε αυτή, η θέση της Επιτροπής για την πυρηνική ενέργεια παραμένει σαφώς διατυπωμένη στην Πράσινη Βίβλο με τίτλο Για μια ευρωπαϊκή στρατηγική ασφάλειας του ενεργειακού εφοδιασμού(1).

Οποιαδήποτε επομένως δήλωση κάποιου μέλους της Επιτροπής πρέπει να ερμηνεύεται αποκλειστικά και μόνοπό το φως του εν λόγω εγγράφου.

Το Αξιότιμο Μέλος του Κοινοβουλίου καλείται να εξετάσει επίσης την απάντηση της Επιτροπής στην προφορική ερώτηση H-0287/02 για το ίδιο θέμα, που δόθηκε κατά την ώρα των ερωτήσεων της Συνόδου της Ολομελείας του Κοινοβουλίου τον Μάιο του 2002(2).

(1) COM(2000)769 τελικό.

(2) Γραπτή απάντηση, 14.5.2002.
ΓΡΑΠΤΗ ΕΡΩΤΗΣΗ P-0526/02

υποβολή: Charles Tannock (PPE-DE) προς το Συμβούλιο

(19 Φεβρουαρίου 2002)

Θέμα: Ασυλία και Ευρωπαϊκό ένταλμα σύλληψης

Προκειμένου να αποφευχθεί το είδος της παρατεταμένης νομικής διαμάχης που προέκυψε στο ΗΒ μετά από τη σύλληψη του πρώην Χιλιανού Προέδρου Πινοσέτ παρά τη δέσμευση της κυβέρνησης του ΗΒ βάσει Διεθνούς Συμφωνίας να μην συλλαμβάνονται οι νυν και οι πρώην επικεφαλής κυβερνήσεων (η οποία αντεκατεστάθη, κατά την άποψη της πλειοψηφίας των νομικών μελών της Βουλής των Λόρδων, από μεταγενέστερη διεθνή δέσμευση), θα ήθελε το Συμβούλιο να αναφέρει λεπτομερώς τον κατάλογο των ατόμων που απολαμβάνουν ασυλίας και συνεπώς δεν κινδυνεύουν να συλληφθούν βάσει του Ευρωπαϊκού εντάλματος σύλληψης, και να καταστήσει απόλυτα σαφές στη νομοθεσία εάν αυτό θα περικλείει διπλωμάτες της ΕΕ, νυν και πρώην επικεφαλής κυβερνήσεων,πουργούς κυβερνήσεων, μέλη εθνικών κοινοβουλίων, το Ευρωπαϊκό Κοινοβούλιο και την Ευρωπαϊκή Επιτροπή·

Απάντηση

(22 Ιουλίου 2002)

Η απάντηση στο ερώτημα ποια πρόσωπα απολαύουν ποινικής ετεροδικίας καιπό ποιες προϋποθέσεις βρίσκεται στις διεθνείς συμβάσεις, τις διμερείς διακυβερνητικές συμφωνίες, το εθιμικό δημόσιο διεθνές δίκαιο, τη Νομολογία του Διεθνούς Δικαστηρίου και τις εθνικές συνταγματικές διατάξεις. Η εφαρμογή των εν λόγω πηγών του δικαίου αποτελεί ευθύνη των κρατών μελών.

Το άρθρο 17 γ) της πρότασης απόφασης-πλαισίου σχετικά με τη θέσπιση Ευρωπαϊκού εντάλματος σύλληψης προβλέπει ότι, όταν το πρόσωπο κατά του οποίου έχει εκδοθεί ένταλμα σύλληψης απολαύει ετεροδικίας, η προθεσμία για την παράδοσή του στις δικαστικές αρχές αναστέλλεται, εφόσον δεν έχει ληφθεί απόφαση όσον αφορά τη διατήρηση ή την άρση της ασυλίας. Στο μέτρο που τα κράτη μέλη έχουν την εξουσία να άρουν την ασυλία των του εν λόγω προσώπου, οφείλουν να ζητήσουν από την αρμόδια αρχή ή όργανο να αποφανθεί όσον αφορά τη διατήρηση ή την άρση της ασυλίας. Μόνο σε περίπτωση διατήρησης της ετεροδικίας δεν δίδεται συνέχεια στο ένταλμα σύλληψης.

Το Συμβούλιο, όταν αποφασίζει βάσει του Τίτλου VI της Συνθήκης για την Ευρωπαϊκή Ένωση, δεν είναι αρμόδιο να θεσπίζει γενικούς κανόνες σχετικά με τον καθορισμό των κατηγοριών των προσώπων που απολαύουν ποινικής ετεροδικίας. Οι εξουσίες του περιορίζονται στη θέσπιση κανόνων περί ασυλίας των προσώπων που εργάζονται σε οργανισμούς συσταθέντες με πράξη του Συμβουλίου (π.χ. Ευρωπόλ).
ΓΡΑΠΤΗ ΕΡΩΤΗΣΗ E-0503/02

υποβολή: Anna Karamanou (PSE) προς το Συμβούλιο

(22 Φεβρουαρίου 2002)

Θέμα: Ατυχήματα από σοκολατένια αυγά

Το Κέντρο Έρευνας και Πρόληψης Ατυχημάτων του Πανεπιστημίου Αθηνών, κάνοντας χρήση του συστήματος EHLASS για την καταγραφή ατυχημάτων που προκλήθηκαν από μη βρώσιμα αντικείμενα που βρίσκονται στα σοκολατένια αυγά, επισημαίνει ότι αυτά τα προϊόντα είναι επικίνδυνα και συνεχίζουν να προκαλούν ατυχήματα, κυρίως σε παιδιά. Παράλληλα, άλλες μελέτες που έγιναν στη Γερμανία, Ισραήλ και στις Η.Π.Α επιβεβαιώνουν τα ευρήματα του Πανεπιστημίου Αθηνών.

Ερωτάται το Συμβούλιο, ενόψει του Πάσχα, ποια μέτρα προτίθεται να λάβει ώστε τα τρόφιμα που περιέχουν μη βρώσιμα αντικείμενα ναπόκεινται σε νομικούς κανόνες και προδιαγραφές (ως προς το μέγεθος π.χ.), που θα κατοχυρώνουν την ασφάλειά τους και θα απαγορεύουν παρόμοιες πρακτικές ανάμειξης βρωσίμων με μη βρώσιμα αντικείμενα και τέλος, πώς θα μπορέσει το Συμβούλιο να συμβάλλει για την επίτευξη συμφωνίας με τους κατασκευαστές για το ασφαλέστερο σχεδιασμό αυτών των προϊόντων, ώστε να μη συμβούν άλλα θανατηφόρα ατυχήματα στο μέλλον·

Απάντηση

(22 Ιουλίου 2002)

Το Συμβούλιο συμμερίζεται την ανησυχία του αξιοτίμου μέλους του Κοινοβουλίου για την πρόληψη τέτοιων ατυχημάτων που μπορούν να έχουν δραματικές συνέπειες, ιδίως στα παιδιά.

Δεδομένου ότι εν προκειμένω αρμοδία για την ανάληψη νομοθετικής πρωτοβουλίας είναι η Επιτροπή, το Συμβούλιο θα δώσει ιδιαίτερη προσοχή σε οποιαδήποτε πρόταση της Επιτροπής για το θέμα αυτό, ώστε να ληφθούν τα κατάλληλα μέτρα το συντομότερο δυνατό. Προς το παρόν, καλεί την αξιότιμη βουλευτή να αποταθεί απευθείας στην Επιτροπή για να λάβει σχετικώς λεπτομερέστερες πληροφορίες.
ΓΡΑΠΤΗ ΕΡΩΤΗΣΗ E-1134/02

υποβολή: Alexandros Alavanos (GUE/NGL) προς την Επιτροπή

(22 Απριλίου 2002)

Θέμα: Κόστος διαχείρισης γεωργικών ενισχύσεων

Το έργο της διαχείρισης (συγκέντρωση-κατάθεση δικαιολογητικών κ.α.) των ενισχύσεων του ΕΓΤΠΕ που καταβάλλονται στους έλληνες παραγωγούς και κτηνοτρόφους γίνεται μέσω των Συνεταιριστικών Οργανώσεων και των Ομάδων Παραγωγών.

Επειδή η διαχείριση της καταβολής των γεωργικών ενισχύσεων συνεπάγεται κόστος, ερωτάται η Επιτροπή:

1. Είναι επιλέξιμες για χρηματοδότηση οι δαπάνες που προκαλούνται για την καταβολή των ενισχύσεων που δίνονται μέσω του Ολοκληρωμένου Συστήματος Διαχείρισης και Ελέγχου ή άλλων Κοινών Οργανώσεων Αγοράς· Έχουν δοθεί τέτοιες χρηματοδοτήσεις μέχρι σήμερα και σε ποιους φορείς·

2. Ο Οργανισμός Πληρωμών (ΟΠΕΚΕΠΕ) χρηματοδοτείται για το κόστος της διαχείρισης των ενισχύσεων·

Απάντηση του κ. Fischler εξ ονόματος της Επιτροπής

(28 Μαΐου 2002)

1. Όσον αφορά τις ενισχύσεις που καταβάλλονται στο πλαίσιο καθεστώτων που καλύπτονται από το Ολοκληρωμένο Σύστημα Διαχείρισης και Ελέγχου, δενπάρχουν κοινοτικές διατάξεις για την χρηματοδότηση των διοικητικών δαπανών που αναφέρει το Αξιότιμο Μέλος του Κοινοβουλίου. Ωστόσο, ορισμένα άλλα καθεστώτα αγοράς προβλέπουν ρητά καθορισμένο συντελεστή ή ποσοστό μείωσης για την κάλυψη των διοικητικών δαπανών με τον προτεινόμενο τρόπο. Για παράδειγμα, ο κανονισμός αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1) προβλέπει την παρακράτηση 0,8 % των ενισχύσεων στην παραγωγή ελαιολάδου για την κάλυψη των διοικητικών δαπανών που συνεπάγεται η καταβολή τους.

2. Ο ελληνικός οργανισμός πληρωμών (ΟΠΕΚΕΠΕ) δεν λαμβάνει χρηματοδότηση από την Κοινότητα για την κάλυψη των δαπανών που συνεπάγεται η διαχείριση των ενισχύσεων.

(1) ΕΕ P 172 της 30.9.1966.
ΓΡΑΠΤΗ ΕΡΩΤΗΣΗ E-1778/02

υποβολή: Laura Gonzlez lvarez (GUE/NGL) προς την Επιτροπή

(24 Ιουνίου 2002)

Θέμα: Αποκλεισμός της κοιλάδας του Αρέου από την πρόταση LIC (Τοποθεσία Κοινοτικού Ενδιαφέροντος) και επέκταση του χιονοδρομικού κέντρου της Μπακέιρα-Μπερέτ

Το 1999πεβλήθη το σχέδιο για την επέκταση του χιονοδρομικού κέντρου της Μπακέιρα-Μπερέτ στην περιοχή Λέριδα των Πυρηναίων (Καταλονία, Ισπανία). Το σχέδιο, που προωθείται από την ιδιωτική επιχείρηση Μπακέιρα-Μπερέτ, Α.Ε., κατελάμβανε την κοιλάδα του Αρέου, η οποία περιλαμβανόταν στην LIC (Τοποθεσία Κοινοτικού Ενδιαφέροντος) της αλπική γεωγραφικής περιφέρειας (ES5130003). Εν τέλει, το σχέδιο απεσύρθη λόγω μη ευνοϊκής Δήλωσης Περιβαλλοντικών Επιπτώσεων.

Τον Αύγουστο του 2001, η Μπακέιρα-Μπερέτ, Α.Ε.πέβαλε νέο σχέδιο επέκτασης του χιονοδρομικού κέντρου, το οποίο κατελάμβανε σημαντικό τμήμα της κοιλάδας του Αρέου και της LIC Αϊγουεστόρτες (ES513002). Μετά από ευνοϊκή Δήλωση Περιβαλλοντικών Επιπτώσεων για το τελευταίο αυτό σχέδιο και την έγκριση των διοικητικών διαδικασιών που θα επιτρέψουν την εκτέλεση της επέκτασης του χιονοδρομικού κέντρου στην κοιλάδα του Αρέου, η WWWF/Ισπανίας κατέθεσε καταγγελία στην Επιτροπή (ref: 2002/4204, SG(2002)A1912).

Γνωρίζει η Επιτροπή το εν λόγω σχέδιο επέκτασης του χιονοδρομικού κέντρου της Μπακέιρα-Μπερέτ και των καταγγελιών της WWWF/Ισπανίας·

Αντιλαμβάνεται η Επιτροπή ότι το σχέδιο αυτό πλήττει ταυτοχρόνως αλπικές LIC και μία IBA (Σημαντική Ζώνη για την Διατήρηση των Πτηνών), οι οποίες είχαν προταθεί σύμφωνα με τις Οδηγίες για τους Οικότοπους και τα Πτηνά·

Γνωρίζει η Επιτροπή τις τροποποιήσεις στις οποίες προέβησαν οι Αυτόνομες Κοινότητες του ισπανικού κράτους στις προτάσεις για τους Τόπους του Δικτύου Natura 2000, με τις οποίες εξαιρούνται περιοχές οι οποίες προστατεύονταν προηγουμένως, για τηνλοποίηση σχεδίων που δεν έχουν άμεση σχέση με την διαχείριση του τόπου ούτε και είναι απαραίτητα για αυτό (παράγραφος 3 του άρθρου 6 της Οδηγίας 92/43/ΕΟΚ(1)), χωρίς την κατάλληλη αξιολόγηση των περιβαλλοντικών επιπτώσεων·

(1) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(18 Ιουλίου 2002)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση E-1498/02 του κ. De Roo, κ. Mayol i Raynal και του κ. Mendiluce Pereiro(1).

(1) ΕΕ C 277 E της 14.11.2002, σελ. 217.
ΓΡΑΠΤΗ ΕΡΩΤΗΣΗ E-2394/02

υποβολή: Ria Oomen-Ruijten (PPE-DE) προς την Επιτροπή

(2 Αυγούστου 2002)

Θέμα: Σκάνδαλο με την ορμόνη ΜΡΑ

1. Η εταιρεία Wyeth Pharmaceuticals στην Ιρλανδία διαθέτει τα ορμονικά της απόβλητα μέσω της εταιρείας επεξεργασίας Cara Environmental Technology. Επιτρέπει η νομοθεσία σχετικά με τα απόβλητα σε μια φαρμακευτική εταιρεία να διαθέτει τα ορμονικά της απόβλητα, χωρίς να ελέγχει τι συμβαίνει με τα απόβλητα αυτά· Ξεκαθαρίζει επαρκώς η νομοθεσία σχετικά με τα προϊόντα αποβλήτων τους κανόνες βάσει των οποίων επεξεργάζεται και στη συνέχεια εξάγει μια εταιρεία τέτοια απόβλητα· Σε ποιο βαθμό έχουν ελέγξει οι ιρλανδικές αρχές τι συμβαίνει με αυτά τα απόβλητα και αν είναι όλες οι άδειες εξαγωγής εντάξει·

2. Επιθεωρείται από τη βελγική κυβέρνηση και τους κυβερνητικούς φορείς επαρκώς η βελγική εταιρεία Bioland, η οποία επεξεργάστηκε την ορμόνη ΜΡΑ, λαμβανομένουπόψη ότι έχει αποκτήσει κακή φήμη με διάφορες αφορμές λόγω αμέλειας (επιεικώς ειπείν) στην τήρηση των κανόνων·

3. Πώς ελέγχονται οι ολλανδικές εταιρείες που επεξεργάστηκαν αυτά τα απόβλητα στη ζωική τροφική αλυσίδα·

4. Είναι εύκολο να γίνει μία παρουσίαση κατά κράτος μέλος των οικονομικών απωλειών πουπέστησαν οι χοιροτρόφοι εξαιτίας των περιορισμών στις εξαγωγές, του κλεισίματος πολυάρίθμων αγροκτημάτων για πολλές εβδομάδες και της στειρότητας ενίοτε του κοπαδιού·

5. Σε ποιο βαθμό μπορεί να προσφέρει η ευρωπαϊκή νομοθεσία σχετικά με την ευθύνη για την παραγωγή μία λύση για τις απώλειες πουπέστησαν οι κτηνοτρόφοι·

Απάντηση του κ. Byrne εξ ονόματος της Επιτροπής

(10 Σεπτεμβρίου 2002)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1825/02

υποβολή: Ian Hudghton (Verts/ALE) προς την Επιτροπή

(27 Ιουνίου 2002)

Θέμα: Βιοϊατρική έρευνα στον τομέα των πρωτευόντων

Η Επιτροπή έχει αναφέρει ότι η χρησιμοποίηση των ζωντανών σπονδυλωτών, εκτός του ανθρώπου, για ερευνητικούς σκοπούς αποτελεί ευαίσθητο ζήτημα και συνειδητοποιεί τις πολύ μεγάλες ανησυχίες της κοινής γνώμης για τη χρησιμοποίηση των ζώων αυτών σε εργαστηριακές έρευνες, και ιδίως στο Έρευνητικό Κέντρο Βιοϊατρικής Πρωτευόντων στην ολλανδική πόλη Ράισβαϊκ.

Ο Ολλανδός Υπουργός Παιδείας, Πολιτισμού και Επιστημών παραδέχθηκε ότι δενπάρχει πλέον λόγος να χρησιμοποιούνται χιμπατζήδες σε πειράματα στις Κάτω Χώρες και ότι τίθεται τέρμα στα πειράματα αυτά.

Λαμβάνονταςπόψη τα ανωτέρω και ότι η Επιτροπή αναθεωρεί επί του παρόντος την Οδηγία 86/609/ΕΟΚ(1) σχετικά με τη χρησιμοποίηση πρωτευόντων ειδών, εκτός του ανθρώπου, για ερευνητικούς σκοπούς, δεν συμφωνεί η Επιτροπή ότι η απόφαση του εν λόγω ερευνητικού κέντρου να προσβληθούν έξι χιμπατζήδες στο Κέντρο του Ράισβαϊκ με τον ιό της ηπατίτιδας C κατά το τρέχον έτος σε μεταγενέστερη χρονική περίοδο θα πρέπει να ανακληθεί έως ότου ολοκληρωθεί η αναθεώρηση της οδηγίας·

(1) ΕΕ L 358 της 18.12.1986, σελ. 1.

Απάντηση του κ. Busquin εξ ονόματος της Επιτροπής

(25 Ιουλίου 2002)

Στο άρθρο 6 της οδηγίας 86/609/ΕΟΚ του Συμβουλίου της 24ης Νοεμβρίου 1986 για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς ορίζεται ότι: Κάθε κράτος μέλος ορίζει την αρχή ή τις αρχές που είναιπεύθυνες για τον έλεγχο της ορθής εκτέλεσης των διατάξεων της παρούσας οδηγίας. Στο άρθρο 12 ορίζεται ότι: Στην περίπτωση που προβλέπεται ναποβληθεί ζώο σε πείραμα κατά το οποίο θαποστεί ή κινδυνεύει ναποστεί δυνατούς πόνους που μπορεί να είναι παρατεταμένοι, το πείραμα αυτό πρέπει να έχει δηλωθεί και αιτιολογηθεί ρητά στην αρχή ή να έχει εγκριθεί ρητά από αυτή.

Κατά συνεπεια, αρμόδιες για την έγκριση της διενέργειας πειράματος με τον ιό της ηπατίτιδας C σε πρωτεύοντα θηλαστικά, εκτός των ανθρώπων, στο ερευνητικό κέντρο του Ράισβαϊκ είναι οι αρχές των Κάτω Χωρών.

Από τις πληροφορίες που διαθέτει η Επιτροπή, συνεχίζονται οι διαβουλεύσεις των αρχών των Κάτω Χωρών σχετικά με την απόφαση να συνεχιστούν ή όχι οι ερευνητικές δραστηριότητες στο Κέντρο Βιοϊατρικής Πρωτευόντων (BPRC) για την ανάπτυξη εμβολίου κατά της ηπατίτιδας C, στο πλαίσιο των οποίων θα προσβληθούν με τον ιό έξι χιμπατζήδες.
ΓΡΑΠΤΗ ΕΡΩΤΗΣΗ E-0931/02

υποβολή: Bart Staes (Verts/ALE) προς την Επιτροπή

(5 Απριλίου 2002)

Θέμα: Έρευνα σχετικά με την ύπαρξη καρτέλ του κολτάν

Από τη συναρπαστική απάντηση στην ερώτηση αριθ Ε-3498/01(1) δεν ήταν δυνατόν να εξαχθεί το συμπέρασμα εάν η Επιτροπή έχει όντως δρομολογήσει έρευνα για την επαγγελματική ένωση παραγωγών κολτάν, την Tintalium-Niobium International Study Center (TIC), που έχει την έδρα της στις Βρυξέλλες. Εξακολουθεί ναφίσταται η βάσιμηποψία ότι το εν λόγω κέντρο αποτελεί κάλυμμα για ένα καρτέλ που ορίζει τις τιμές του κολτάν.

Έχει η Επιτροπή διεξαγάγει έρευνα σχετικά με τη σύσταση καρτέλ από την TIC;

(1) ΕΕ C 229 E της 26.9.2002.

Απάντηση του κ. Monti εξ ονόματος της Επιτροπής

(22 Μαΐου 2002)

Η Επιτροπή δεν έχει κινήσει έρευνα προκειμένου να εκτιμήσει κατά πόσον το κέντρο Tantalium-Niobium International Study Center (TIC) συνιστά καρτέλ.
ΓΡΑΠΤΗ ΕΡΩΤΗΣΗ P-1671/02

υποβολή: Martin Schulz (PSE) προς την Επιτροπή

(5 Ιουνίου 2002)

Θέμα: Το δικαίωμα οπλοκατοχής στην Ευρωπαϊκή Ένωση

Μετά τα τραγικά γεγονότα της 26.04.2002, κατά τα οποία ένας τελειόφοιτος του Γυμνασίου Γκούτεμπεργκ στην Ερφούρτη σκότωσε 16 ανθρώπους, άρχισε να συζητείται ευρέως στη Γερμανία και στην ΕΕ το πως θα αντιμετωπιστεί η βία στην κοινωνία μας. Το θέμα ιδίως της οπλοκατοχής συζητείται έντονα από τότε. Υπό αυτές τις συνθήκες ερωτώ την Ευρωπαϊκή Επιτροπή:

Ποιά δυνατότητα διαβλέπει η Ευρωπαϊκή Επιτροπή να εναρμονίσει τις διαφορετικές διατάξεις για την οπλοκατοχή στην ΕΕ, ώστε η πρόσβαση στα όπλα ναπόκειται σε ενιαία κριτήρια·

Απάντηση του κυρίου Bolkestein εξ ονόματος της Επιτροπής

(1η Ιουλίου 2002)

Σε ευρωπαϊκό επίπεδο, η οδηγία 91/477/ΕΟΚ του Συμβουλίου της 18ης Ιουνίου 1991(1), αποτελεί ήδη κοινή κανονιστική ρύθμιση για τον έλεγχο της απόκτησης, της κατοχής και της μεταφοράς όπλων από κράτος μέλος σε κράτος μέλος της Ένωσης.

Η οδηγία αυτή προβλέπει κατηγορίες πυροβόλων όπλων των οποίων η απόκτηση και η κατοχή από ιδιώτες είτε απαγορεύονται είτεπόκεινται σε άδεια ή σε δήλωση. Η οδηγία προβλέπει επίσης ότι τα πυροβόλα όπλα δεν μπορούν να μεταφέρονται από κράτος μέλος σε κράτος μέλος παρά μόνο σύμφωνα με τις διαδικασίες που η ίδια προβλέπει και οι οποίες επιτρέπουν στα κράτη μέλη να πληροφορούνται το γεγονός της εισαγωγής ενός πυροβόλου όπλου στο έδαφός τους. Για τις περισσότερες από τις διατάξεις της, η οδηγία 91/477/ΕΟΚ επιτρέπει στα κράτη μέλη να λαμβάνουν μέτρα ακόμη αυστηρότερα από τα προβλεπόμενα σ' αυτήν και δεν θίγει την εφαρμογή των εθνικών διατάξεων περί οπλοφορίας, κυνηγίου και σκοποβολής.

Κατά τα τέλη του 2000, η Επιτροπήπέβαλε στο Κοινοβούλιο και το Συμβούλιο έκθεση για την εφαρμογή της οδηγίας αυτής(2). Στην εν λόγω έκθεση, η Επιτροπήπενθύμισε ότι η οδηγία 91/477/ΕΟΚ αποτελούσε καρπό ενός συμβιβασμού ο οποίος επιτεύχθηκε μετά από πολυετείς διαπραγματεύσεις και ότι, γενικά, τα κράτη μέλη και τα ενδιαφερόμενα μέρη έχουν εκφράσει την ικανοποίησή τους για τις διατάξεις της οδηγίας. Δεδομένου ότι τα κράτη μέλη και τα ενδιαφερόμενα μέρη εξέφρασαν την επιθυμία να μη διαταραχθεί η ισορροπία που επιτεύχθηκε από την οδηγία με σημαντικές τροποποιήσεις του πλαισίου της, η Επιτροπή επισήμανε ότι η αναθεώρηση της οδηγίας δεν θα έγκειται τόσο σε ουσιώδεις τροποποιήσεις της όσο στην αποσαφήνιση ορισμένων διατάξεών της, με στόχο να εξασφαλιστεί η σωστή εφαρμογή της στην Κοινότητα.

(1) ΕΕ L 256 της 13.9.1991, .

(2) COM(2000)837 τελικό.
ΓΡΑΠΤΗ ΕΡΩΤΗΣΗ P-1265/02

υποβολή: Carlos Bautista Ojeda (Verts/ALE) προς την Επιτροπή

(26 Απριλίου 2002)

Θέμα: Ημερομηνία του 3ου Σχεδίου Δράσης για την Οδική Ασφάλεια

Από έτους και πλέον, διάφορες οργανώσεις του τομέα των μεταφορών αναμένουν την ακριβή ημερομηνία της ανακοίνωσης του 3ου Σχεδίου Δράσης για την Οδική Ασφάλεια της Επιτροπής, δεδομένου ότι, σύμφωνα με πληροφορίες από την Επιτροπή, η σχετική ανακοίνωση θα μπορούσε να γίνει τον Μάϊο ή τον Ιούνιο του 2002.

Μπορεί η Επιτροπή να ανακοινώσει την ακριβή ημερομηνία της δημοσίευσης του εν λόγω σχεδίου·

Μπορεί η Επιτροπή να ανακοινώσει ήδη τα βασικά σημεία του σχεδίου αυτού για τη βελτίωση της Οδικής Ασφάλειας στην Ευρώπη·

Απάντηση της κας de Palacio εξ ονόματος της Επιτροπής

(30 Μαΐου 2002)

Το τρίτο κοινοτικό σχέδιο δράσης για την οδικής ασφάλεια, το οποίοπαινίσσεται το αξιότιμο μέλος του Ευρωπαϊκού Κοινοβουλίου, θα αποτελέσει αντικείμενο ανακοίνωσης της Επιτροπής κατά το τρίτο τρίμηνο του τρέχοντος έτους.

Ωστόσο, οι αναληφθείσες πρωτοβουλίες της Επιτροπής στο συγκεκριμένο τομέα δεν διακόπτονται, είτε πρόκειται για μελέτες, συμβάσεις, ή νομοθετικές προτάσεις.

Όσον αφορά τα κύρια σημεία του σχεδίου, το αξιότιμο μέλος του Ευρωπαϊκού Κοινοβουλίου παραπέμπεται στη Λευκή Βίβλο για την ευρωπαϊκή πολιτική μεταφορών με ορίζοντα το 2010: η ώρα των επιλογών(1), πουποβλήθηκε στο Συμβούλιο και το Ευρωπαϊκό Κοινοβούλιο, και ιδιαίτερα στο τρίτο μέρος, κεφάλαιο Ι.

(1) COM(2001)370 final.
ΓΡΑΠΤΗ ΕΡΩΤΗΣΗ E-1176/02

υποβολή: Mogens Camre (UEN) προς το Συμβούλιο

(25 Απριλίου 2002)

Θέμα: Παρότρυνση σε βιαιοπραγίες εκ μέρους μουσουλμάνων ιμάμηδων

Η ασφάλεια των Ευρωπαίων πολιτών, τα ανθρώπινα δικαιώματα στην Ευρώπη και η ειρήνη στα κράτη μέλη της Ε.Ε. απειλούνται από ορισμένους φονδαμενταλιστές, μουσουλμάνους ιμάμηδες, οι οποίοιποστηρίζουν ανοικτά τον ιερό πόλεμο και την εφαρμογή του ισλαμικού νόμου της σαρίας.

Σε σειρά δηλώσεων, η Ε.Ε. ανακοινώνει επανειλημμένως ότι επιθυμεί να δημιουργήσει έναν χώρο ελευθερίας, ασφάλειας και δικαιοσύνης. Δεν φαίνεται άραγε να αντιβαίνει προς τις προθέσεις αυτές το γεγονός ότι η Ε.Ε. επιτρέπει σε φονταμεντιαλιστικές, πολιτικές δυνάμεις,πό το κάλυμμα θρησκευτικών πεποιθήσεων, να παροτρύνουν μουσουλμάνους στην Ευρώπη στον ιερό πόλεμο και να εκφράζουν τηνποστήριξή τους στα εγκλήματα που διαπράττονται εν ονόματι του ισλαμικού νόμου της σαρίας.

Ο ιμάμης Αχμέτ Αμπού Λάμπαν, ο οποίος λέγεται ότι έχει από 10 000 έως 15 000ποστηρικτές, κάλεσε τους ομόθρησκούς του, κατά τη διάρκεια της προσευχής της Παρασκευής 5 Απριλίου 2002 σε τέμενος της Κοπενχάγης, ναποστηρίξουν τους συμπατριώτες τους στην χώρα καταγωγής τους, ισχυριζόμενος ότι οι τελευταίοι επιθυμούν την τζιχάντ και είναι έτοιμοι να πληρώσουν το αντίτιμο της απελευθέρωσης του τεμένους Αξά στα Ιεροσόλυμα. Μην νομίζετε ότι όσοι σκοτωθούν στη μάχη είναι νεκροί. Ζουν κοντά στον Αλλάχ και ο Αλλάχ τους χαρίζει δώρα. Πρέπει να δρούμε ενεργά και να μηνπομένουμε παθητικά είπε ο προαναφερθείς ιμάμης, σύμφωνα με την εφημερίδα Politiken. Προσέθεσε ότι οι μουσουλμάνοι δεν πρέπει να συμπορεύονται με τον ΟΗΕ ή το Συμβούλιο Ασφαλείας του ΟΗΕ, αλλά να βασίζονται στον Αλλάχ στη διαμάχη που πλήττει τη Μέση Ανατολή.

Μια μόνο εβδομάδα νωρίτερα ο ίδιος ιμάμης είχε εκφράσει τηνποστήριξή του στην εφαρμογή της σαρίας, στη διεθνώς γνωστή περίπτωση της θανατικής ποινής εις βάρος της Νιγηριανής Σαφία Χουσσαΐνη για μοιχεία.

Σε αποφάσεις της 31.07.01 (στιςποθέσεις 41340/98 και 41342-4/98) το Ευρωπαϊκό Δικαστήριο για τα Ανθρώπινα Δικαιώματα στο Στρασβούργο καθόρισε ότι η σαρία (νόμος του Ισλάμ) αντιβαίνει σαφώς προς τις αξίες που περιλαμβάνονται στη σύμβαση για τα ανθρώπινα δικαιώματα. Εντούτοις, οι προσπάθειες της Ε.Ε. συνίστανται κυρίως στο να εκδίδει το αποκαλούμενο Παρατηρητήριο για το Ρατσισμό και την Ξενοφοβία τη μία παραπλανητική έκθεση μετά την άλλη, όπου κατηγορείται όποιος εκφράσει φόβους για την άνοδο του φονταμενταλισμού στην Ε.Ε.

Είναι άραγε διατεθειμένο το Συμβούλιο να αναλάβει την πρωτοβουλία μιας νομοθεσίας που να διασφαλίζει την απέλαση από την Ε.Ε. όλων των ατόμων που παροτρύνουν στον ιερό πόλεμο, σε βιαιοπραγίες και στην καταπάτηση των ανθρωπίνων δικαιωμάτων·

Απάντηση

(22 Ιουλίου 2002)

Το Συμβούλιο ενημερώνει τον αξιότιμο κύριο Βουλευτή ότι δεν προγραμματίζεται να εισαχθεί καμία νομοθεσία αυτού του είδους σε επίπεδο ΕΕ.